கேள்வி: பாறைத் தாவி மறிமான் - வகைபிரித்தல் மற்றும் சொற்பிறப்பியல் பற்றி நீங்கள் என்ன அறிந்துள்ளீர்கள்?
பதில்: பாறைத் தாவி மறிமானின் இருசொற் பெயரீடு ''Oreotragus oreotragus'' ஆகும். இது கிரேக்க மொழிச் சொல்லான ὄρος ( ''óros'' ), "மலை" மற்றும் τράγοatς, " ''trhegotς'' ) "ஆட்டுக்கிடாய்" என்பதில் இருந்து உருவாக்கபட்டது. இது ''ஓரியோட்ராகஸ்'' பேரினம் (உயிரியல்) மற்றும் ஓரியோட்ராஜினே துணைக்குடும்பத்தின் ஒரே உறுப்பினர் ஆகும். மேலும் இது மாட்டுக் குடும்பம் குடும்பம் (உயிரியல்) கீழ் வகைப்படுத்தப்பட்டுள்ளது. 1783 ஆண்டில் ஜெர்மன் விலங்கியல் நிபுணர் எபர்ஹார்ட் ஆகஸ்ட் வில்ஹெல்ம் வான் சிம்மர்மேனால் இந்த இனம் (உயிரியல்) முதலில் விவரிக்கப்பட்டது . "கிளிப்ஸ்பிரிங்கர்" என்ற பொதுப் பெயர் ஆபிரிக்கான மொழி சொல்லான ''கிளிப்'' ("பாறை") மற்றும் ''ஸ்பிரிங்கர்'' ("குதிப்பவர்") ஆகியவற்றின் கலவையாகும். இந்த மறிமான் மற்றொரு பெயர் "கிளிப்போக்" ஆகும். கிர்க்கின் டிக்-டிக் ( ''மடோகுவா கிர்கி'' ) மற்றும் சுனி ( ''நியோட்ராகஸ்'' மொஸ்காடஸ் ) ஆகியவற்றுடன் கிளிப்ஸ்பிரிங்கர் நெருங்கிய தொடர்புடையது என்று 2012 தொகுதிப் பிறப்பு ஆய்வு காட்டுகிறது. பாறைத் தாவி மறிமான் கிட்டத்தட்ட 14 மில்லியன் ஆண்டுகளுக்கு முன்பு உருவானது. கீழே உள்ள கிளை வரைபடம் இந்த ஆய்வின் அடிப்படையில் அமைந்துள்ளது. }} }} }} }} }}}} விலங்கியல் வல்லுநர்களான கொலின் க்ரோவ்ஸ் மற்றும் பீட்டர் குரூப் ஆகியோரால் இதில் 11 துணையினம் அடையாளம் காணப்பட்டன. இருப்பினும் 2011 வெளியீட்டில் அவற்றில் சிலவற்றை தனி இனங்களாகக் கருதுகின்றனர்.
கேள்வி: பாறைத் தாவி மறிமான் - சூழலியல் மற்றும் நடத்தை என்பது என்ன?
பதில்: படிமம்:Klipspringer_pair.jpg இது பொதுவாக இரவாடுதல் (முக்கியமாக இரவில் நடமாடும்) ஆகும். பாறைத் தாவி மறிமான் நண்பகலிலும், பின்னிரவிலும் ஓய்வெடுக்கிறது. நில ஒளி உள்ள இரவுகளில் இது மிகவும் சுறுசுறுப்பாக இருக்கும். இது தன் உடலை கதகதப்பாக்கிக் கொள்ள காலை நேரத்தில் வெயில் காய்கிறது. பாறைத் தாவி மறிமான், மற்ற மறிமான்களை ஒப்பிடும்போது ஒரே இணையுடனே வாழ்கிறது. தன் இணையில் ஒன்று இறக்கும் வரை பிரியாமல் வாழ்கின்றது. இணை மான்கள் பெரும்பாலான நேரங்களில் ஒன்றுக்கொன்று 5 மீ (16 அடி) தொலைவுக்குள் நெருக்கமாக இருக்கும். எடுத்துகாட்டாக ஒரு மான் மேய்ந்து கொண்டிருக்கும்போது இன்னொருமான் வேட்டையாடிகள் போன்ற ஆபத்து ஏதும் வருகின்றனவா என கண்காணித்தபடி இருக்கும். கிளிப்ஸ்பிரிங்கர்கள் ஆபத்து ஏற்படும்போது சில மீட்டர் தொலைவுக்கு குதிக்கும். இவற்றின் சமூகக் குழுக்களில் 8 அல்லது அதற்கு மேற்பட்ட உறுப்பினர்கள் கொண்ட சிறிய குடும்ப மந்தையாக இருக்கும். சமூகக் குழுக்களில் கிளிப்ஸ்பிரிங்கர்கள் ஒன்றுக்கொன்று கன்னங்களைத் தடவி அன்பை வெளிப்படுத்தும். ஆண் மான்கள் தங்ளுக்கு என ஒரு பிரதேச எல்லையை உருவாக்கிக் கொள்கின்றன அது பரப்பளவைக் (பரப்பளவு மழைப்பொழிவு அளவைப் பொறுத்தது மாறுபடலாம்) கொண்டிருக்கும். அதில் இவை தங்கள் கூட்டாளிகள் மற்றும் சந்ததியினருடன் தங்குகிறன. பொதுவாக பெண் மான்களை விட ஆண் மான்களே அதிக விழிப்புடன் இருக்கும். பாறைத் தாவி மறிமான் தங்கள் பிரதேச எல்லையைக் குறிக்கும் விதமாக கிட்டத்தட்ட 1 மீ (3 அடி 3 அங்குலம்) நீளமும், 10 செமீ (4 அங்குலம்) அகலமும் கொண்ட பெரிய சாணக் குவியல்களை உருவாக்குகிறன. எல்லையைக் குறிக்கும் மற்றொரு வடிவமாக தன் உடலில் சுரக்கும் சுரபியைக் கொண்டு தன் பிரதேசத்தில் உள்ள தாவரங்கள் மற்றும் பாறைகள் மீது பூசுகிறது. பாறைத் தாவி மறிமான் இணைகள் தங்களுக்குள் சீழ்கை ஒலி மூலம் தொடர்பு கொள்கின்றன. இது ஒரு தகவல் தொடர்பு அல்லது வேட்டையாடிகளிடமிருந்து எச்சரிக்கும் ஒரியாகும். இவற்றை வேட்டையாடுபவைகளில் பபூன், கறுப்பு முதுகு குள்ளநரி, கறகால் பூனை, குடுமிக் கழுகு, சிறுத்தை, தற்காப்பு கழுகு, சேர்வல், புள்ளிக் கழுதைப்புலி வெர்ரோக்ஸ் கழுகு ஆகியவை உள்ளன. மஞ்சள்-வயிறு புல்புல்ஸ் போன்ற பறவைகள் கிளிப்ஸ்பிரிங்கரின் உடலில் உள்ள ஒட்டுண்ணி வாழ்வு உண்பதைக் காண முடிந்தது.
கேள்வி: பாறைத் தாவி மறிமான் - உணவுமுறை பற்றி விளக்கவும்.
பதில்: முதன்மையாக இது ஒரு உலாவி ஆகும். பாறைத் தாவி மறிமான் இளம் செடிகள், பழங்கள் பூக்களை விரும்பி உண்கிறது. முக்கியமாக ஈரமான பருவத்தில் காணப்படும் புற்கள் உணவின் ஒரு குறிப்பிட்ட பகுதியாக உள்ளது. பாறைத் தாவி மறிமான் தனது உடலுக்கு தேவைப்படும் தண்ணீர் தேவைக்கு நீர்நிலை களை சாராமல் சதைப்பற்றுள்ள தாவரங்களை உண்டு அதிலிருந்து நீர் சத்தை பெறுகிறது. தரையில் இருந்து 1.2 மீ (3 அடி 11 அங்குலம்) வரை உள்ள உயரமான கிளைகளை எட்டிப் பிடிக்க இவை தங்கள் பின்னங்கால்களில் நிற்கக்கூடியன. நமீபியாவில் சில மான்கள் 5.4 மீ (17 அடி 9 அங்குலம்) உயரம் வரை ஃபைதர்பியா அல்பிடா மரங்களில் ஏறுவதைக் காண முடியும்.
கேள்வி: பாறைத் தாவி மறிமான் - இனப்பெருக்கம் என்பது என்ன?
பதில்: பாறைத் தாவி மறிமான் பருவகாலத்துக்கு ஏற்ப இனச்சேர்கையில் ஈடுபடும். இனச்சேர்க்கை நிகழும் காலம் புவியியல் ரீதியாக மாறுபடும். பெண் மான்கள் ஒரு வயதிற்குள் பாலியல் முதிர்ச்சியடைகிறன. ஆண் மான்கள் பாலியல் முதிர்ச்சியடைய அதைவிட சிறிது காலம் எடுக்கும். இனச்சேர்க்கை நடத்தை குறித்து விரிவாகத் தெரியவரவில்லை. கர்ப்பம் சுமார் ஆறு மாதங்கள் நீடிக்கும், அதைத் தொடர்ந்து 1 கிலோ (2 பவுண்டு) எடையுள்ள ஒரு குட்டி பிறக்கிறது; வசந்த காலத்திலிருந்து கோடையின் துவக்கம் வரை பிறப்பு உச்சநிலையில் இருக்கும். அடர்ந்த தாவரங்கள் உள்ள இடத்தில் பிறப்புகள் நடைபெறுகின்றன. புதிதாகப் பிறந்த குட்டியை வேட்டையாடிகளின் பார்வையில் இருந்து பாதுகாக்க மூன்று மாதங்கள் வரை கவனமாக அவை மறைவிடங்களில் பாதுகாக்கப்படுகிறது. தாய் ஒரு நாளைக்கு மூன்று முதல் நான்கு முறை பாலூட்டும். சந்ததிகள் வளரும்போது வருகைகள் படிப்படியாக கூடுகின்றன. ஆண் மான்கள் தங்கள் சந்ததிகளைப் பாதுகாக்கிறன, மற்ற ஆண் மான்களையும் வேட்டையாடிகளையும் கண்காணிக்கிறன. குட்டி நான்கு முதல் ஐந்து மாதங்கள் பால் குடிக்கிறது. ஒரு வயது ஆனவுடன் குட்டி தன் தாயை விட்டுப் பிரிகிறது. கிளிப்ஸ்பிரிங்கர்கள் சுமார் 15 ஆண்டுகள் உயிர் வாழ்கின்றன.
கேள்வி: பாறைத் தாவி மறிமான் - அச்சுறுத்தல்கள் மற்றும் பாதுகாப்பு குறித்து விரிவாக சொல்லுங்கள்.
பதில்: படிமம்:Klipspringer_(Oreotragus_oreotragus)_feet.jpg பன்னாட்டு இயற்கைப் பாதுகாப்புச் சங்கம் பாறைத் தாவி மறிமானை தீவாய்ப்புக் கவலை குறைந்த இனம் வகைப்படுத்தியுள்ளது. பாறைத் தாவி மறிமான் அதன் இறைச்சி, தோல், முடி போன்றவற்றிற்காக வேட்டையாடப்படுகிறது. இருப்பினும், பாறைத் தாவி மறிமான்கள் உயிர்வாழ்வதற்கு பெரிய அச்சுறுத்தல்கள் எதுவும் இல்லை. ஏனெனில் அதன் வாழ்விடங்கள் எளிதில் அணுக முடியாதவையாகவும், வேட்டையாடுவதற்கு சாதகமற்றவையாகவும் உள்ளன. மேலும், மலைப் பகுதிகளுக்கு மேய்சலுக்கு அடிக்கடி செல்ல முடியாத கால்நடைகளுடன் மான் உணவுக்கு போட்டியிட வேண்டிய தேவை இல்லை. இருப்பினும், குறைந்த உயரத்தில் உள்ள மறிமான்கள் மிகவும் பாதிக்கப்பட வாய்ப்புகள் உண்டு. 1999 ஆம் ஆண்டில், பன்னாட்டு இயற்கை பாது காப்பு சங்கத்தின் மறிமான் நிபுணர் குழுவினர் பாறைத் தாவி மறிமானின் மொத்த எண்ணிக்கை 42,000 என மதிப்பிட்டுள்ளனர். இவை தனியார் விவசாய நிலங்களில் குறிப்பிடத்தக்க எண்ணிக்கையில் காணப்படுகின்றன. 2008 ஆம் ஆண்டு நிலவரப்படி, சிமியன் மற்றும் பேல் மலைகள் தேசிய பூங்காக்கள் (எத்தியோப்பியா); சாவோ கிழக்கு மற்றும் மேற்கு தேசிய பூங்காக்கள் (கென்யா); வடக்கு மற்றும் தெற்கு லுவாங்வா தேசிய பூங்காக்கள் ( சாம்பியா ); நைக்கா தேசிய பூங்கா ( மலாவி ); Namib-Naukluft தேசிய பூங்கா (நமீபியா); மற்றும் மாடோபோ தேசிய பூங்கா (ஜிம்பாப்வே) போன்ற பாதுகாக்கப்பட்ட பகுதிகளில் கிட்டத்தட்ட 25% மான்கள் உள்ளன. East, R.; IUCN/SSC Antelope Specialist Group (1999).